สิงคโปร์ลดจีดีพีปีนี้เหลือร้อยละ 2.4รับเศรษฐกิจชะลอตัวสุดในรอบ 6 ปี
สิงคโปร์ลดจีดีพีปีนี้เหลือร้อยละ 2.4 หลังเศรษฐกิจชะลอตัวมากที่สุดในรอบ 6 ปี
14 ก.ค. 2558

กระทรวงการค้าของสิงคโปร์ออกแถลงการณ์เกี่ยวกับสถานการณ์ทางเศรษฐกิจของประเทศประจำไตรมาสที่สอง ว่าผลิตภัณฑ์มวลรวมในประเทศ (GDP) หดตัวร้อยละ 4.6 ทั้งที่ไตรมาสก่อนหน้านี้ขยายตัวร้อยละ 4.2 ขณะที่อัตราการเติบโตรายปีของจีดีพีอยู่ที่ร้อยละ 1.7
ปัจจัยสำคัญที่ทำให้บรรยากาศทางเศรษฐกิจของสิงคโปร์ซบเซาในปัจจุบัน เกี่ยวข้องกับภาคอุตสาหกรรมที่การสั่งซื้อสินค้าจากสหภาพยุโรป (EU) และจีนที่ลดลง บวกกับสถานการณ์ในตลาดหลักทรัพย์ของจีนที่ยังไม่สู้ดีนัก แม้มีแนวโน้มฟื้นตัวบ้างจากสัปดาห์ที่แล้ว
สถิติที่ออกมาส่งผลให้ธนาคารพัฒนาสิงคโปร์ (DBS) ปรับลดคาการณ์การขยายตัวทางเศรษฐกิจของประเทศในปีนี้ จากเดิมร้อยละ 3.2 ลงมาเหลือร้อยละ 2.4 ถือเป็นภาวะชะลอตัวที่สุดในรอบ 6 ปี อีกทั้งยังน้อยกว่าคาดการณ์ของรัฐบาล ซึ่งกำหนดเอาไว้ที่ระหว่างร้อยละ 2-4
 
ที่มา: ศูนย์ข่าวแปซิฟิก